Sciant universi ad quos presentes litterę pervenerint quod ego Beatrix, ducissa Burgundię et Albonii comitissa, et filius meus, qui dicitur Delphinus, omnes vineas apud Pommarcum quę fuerunt domini Gilonis, quondam Belnensis archipresbiteri, comperto per litteras Hugonis, ducis Burgundię, domini et mariti mei, quod jamdictę vineę ad ecclesiam beatę Marię Belnensis pleno jure pertinent, eas de cetero libere et quiete canonicis ejusdem ecclesię possidendas relinquamus. Et ut hoc de cetero ratum et firmum perpetuis temporibus habeatur, presentam cartam sigillis nostris fecimus communiri.